— У Лынтупы пераехаў у 2004 годзе і з першых дзён адчуў сябе іншым чалавекам, — прызнаваўся 59-гадовы гаспадар. — Тут цішыня, гармонія, якой так не хапала ў горадзе. Але разумеў: без справы доўга не вытрымаю, таму пачаў распрацоўваць участак. Пабудаваў цяпліцу даўжынёй метраў 80, пачаў вырошчваць агародніну. Што тут казаць, работа нялёгкая. Сезон пачынаецца ў сярэдзіне студзеня, калі высяваю насенне на расаду, і заканчваецца ў сярэдзіне кастрычніка. Колькі цягнецца рабочы дзень? Па-рознаму. Бывае, з раніцы да вечара, а часам патрэбна толькі цяпліцы адкрыць. Дарэчы, у іх устанавіў аўтаматычны паліў, і гэта вельмі эканоміць мой час.